stanford-oval/wikipedia huggingface dataset:
Power Rangers Operation Overdrive
Artefaktit > Corona Auroran jalokivet

Kruunun viisi jalokiveä oli piilotettu ympäri maailmaa eri muodoissa. Corona Auroran lähellä ne muuttuivat alkuperäisiin timantteja muistuttaviin olomuotoihinsa.
Brownbeardin helmi: Rangerit antoivat Meren silmän Brownbeardille, kun se ei sopinutkaan Neptunuksen miekkaan. Brownbeard antoi heille vuorostaan onnenhelmensä, joka sopi miekkaan ja oli siten Corona Auroran ensimmäinen jalokivi. Sen alkuperäinen muoto oli musta Corona Auroran jalokivi.
Toru-timantti: Muinainen pergamentti paljasti tämän toisena löydetyn jalokiven olleen tulivuoren sisällä. Mack ja Tyzonn lensivät tulivuoren sisään Sonic Streakerilla. Tyzonnin suomut suojelivat häntä laavan kuumuudelta ja sen ansiosta hän pystyi köyden avulla hakemaan timantin laavasta. Kahden Corona Auroran jalokiven voimat olivat tarpeeksi muuttamaan Tyzonnin takaisin hirviöstä ihmiseksi. Toru-timantin alkuperäinen muoto oli keltainen Corona Auroran jalokivi.
Sininen safiiri: Muinainen kompassi johdatti rangerit kolmannen jalokiven luo, joka oli piilotettu veden alle. Will sai tehtäväkseen toimittaa jalokiven tukikohtaan, mutta hän joutui Kamdorin ja Miratrixin hyökkäyksen kohteeksi ja he veivät sen häneltä. Kamdor sai jalokiven avulla meteoriitin törmäyskurssille Maapallon kanssa ja piti siten rangerit kiireisinä samalla kun itse etsi viimeistä jalokiveä. Norg vei tämän jalokiven ninjojen tukikohdasta sillä aikaa, kun Kamdor taisteli rangereita vastaan. Hän vei sen Fluriousille, joka käytti sen voimia Moltorin tukikohdan tuhoamiseen. Sen alkuperäinen muoto oli sininen Corona Auroran jalokivi.
Star of Isis: Egyptistä löydetyn laatan hieroglyfit johdattivat suoraan neljännen jalokiven luo, joka oli piilotettu Floridan Evergladesiin. Kamdor ja Miratrix onnistuivat tartuttamaan viruksen rangereiden järjestelmiin ja löytämään sen avulla Star of Isiksen sijainnin ensin. Rangerit saapuivat paikalle, josta seurasi valtaisa taistelu rangereiden ja Kamdorin, Miratrixin ja heidän hirviöryhmänsä välillä. Mackin tultua Punaiseksi Sentinel Rangeriksi hän onnistui tuhoamaan hirviöt helposti. Kamdor ja Miratrix yrittivät karata jalokivi mukanaan, mutta Ronny onnistui supernopeutensa avulla viemään sen Kamdorin kädestä juuri kun he olivat lähdössä. Sen alkuperäinen muoto oli punainen Corona Auroran jalokivi.
Vaaleanpunainen Smaragdi: Muumio antoi viidennen jalokiven rangereille ennen tuhoutumistaan. Se oli ollut erityisessä laatikossa, joka oli estänyt sen havaitsemisen. Sen alkuperäinen muoto oli vaaleanpunainen Corona Auroran jalokivi.
Zordit

Kuten kaikissa aiemmissakin Power Rangers -sarjoissa, myös Operation Overdrivessa jokainen ranger sai kauden alussa oman henkilökohtaisen zordinsa, joka toimi myös isomman Megazordin osana. Power Rangers Operation Overdrivessa zordeja kutsuttiin DriveMax zordeiksi ja ne koostuivat tutkimus-, rakennus-, purkamis- ja hälytysajoneuvoista. Monet sarjan kuluessa tulleet zordit muistuttivat periaatteeltaan Power Rangers Dino Thunderin ja Power Rangers Wild Forcen apuzordeja, koska ne korvasivat Megazordissa vain käden. Sonic Streaker oli kuitenkin poikkeus.
Jaksot

| # | Jakson nimi |
| --- | --- |
1: "Kick Into Overdrive"
2: "Kick Into Overdrive II"
3: "The Underwater World"
4: "Heart of Blue"
5: "Weather or Not"
6: "Pirate in Pink"
7: "At All Cost"
8: "Both Sides Now"
9: "Follow The Ranger"
10: "Lights, Camera, DAX"
11: "Face to Face"
12: "Face to Face II"
13: "Man of Mercury"
14: "Man of Mercury II"
15: "Behind the Scenes"
16: "Just Like Me"
17: "It's Hammer Time"
18: "Out of Luck"
19: "One Gets Away"
20: "Once a Ranger"
21: "Once a Ranger II"
22: "One fine day"
23: "Ronny on Empty"
24: "Ronny on Empty II"
25: "Things Not Said"
26: "Red Ranger Unplugged"
27: "Home and Away"
28: "Home and Away II"
29: "Way Back When"
30: "Two Fallen Foes"
31: "Nothing to Lose"
32: "Crown and Punishment"
Rooleissa

| 0 | 1 | 2 |
| --- | --- | --- |
|  James Maclurcan  | … |  Mack Hartford/Punainen Ranger   |
|  Samuell Benta  | … |  Will Aston/Musta Ranger   |
|  Gareth Yuen  | … |  Dax Lo/Sininen Ranger   |
|  Caitlin Murphy  | … |  Veronica Robinson/Keltainen Ranger   |
|  Rhoda Montemayor  | … |  Rose Ortiz/Vaaleanpunainen Ranger   |
|  Dwayne Cameron  | … |  Tyzonn/Mercury Ranger   |
|  David Weatherley  | … |  Spencer, Benglo (ääni)   |
|  Rod Lousich  | … |  Andrew Hartford   |
|  Kelson Henderson  | … |  Norg, Mig (ääni)   |
|  Gerald Urquhart  | … |  Flurious   |
|  Mark Ferguson  | … |  Moltor (ääni)   |
Aiheesta muualla

Lista Operation Overdriven jaksoista TV.comissa (Arkistoitu – Internet Archive) (englanniksi)
Power Rangers Operation Overdrive Internet Movie Databasessa (englanniksi)
Power Rangers Operation Overdrive (TVGuide.com) (englanniksi)
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
M48 Patton

M48A1 Patton
AGM-65 Maverick-ilmasta maahan -ohjus tuhoaa M48 Pattonin
M48 Patton oli vuonna 1952 käyttöön otettu yhdysvaltalainen taistelupanssarivaunu. M48-vaunuja valmistettiin vuosina 1952–1959 lähes 12 000 kappaletta. Vaunu on nimetty toisen maailmansodan kenraalin George S. Pattonin mukaan, kuten myös edeltäjänsä ja seuraajansa M60 Patton.
M48 on M46 Pattonin ja M47 Pattonin edelleenkehitelmä. Nämä vaunut puolestaan olivat toisen maailmansodan lopun M26 Pershingista edelleenkehitettyjä malleja. M48 oli kuitenkin suurempi muutos kuin edelliset, ja sekä vaunun torni että runko olivat uusia.
M48 oli suunniteltu Eurooppaan Neuvostoliiton vaunuja vastaan. M48-A3:n tullessa käyttöön 1960-luvulla siinä oli huippuluokan ammunnanhallinta. Etäisyydenmittaukseen oli stereokaukoputki ja mekaaninen tietokone laski ammuksen ja etäisyyden perusteella tykin koron.
Ensimmäisen M-48A1-mallin toimintasäde oli ainoastaan 70 mailia, joten pian kehitettiin M-48A2-malli, jossa oli uusi bensiinimoottori ja uusi 90 mm tykki. Bensiinimoottorilla varustetut mallit syttyivät erittäin helposti tuleen. Lisäksi vaunun hydrauliikalla oli osuman sattuessa tapana ruiskuttaa tulenarka hydraulineste vaunun sisälle. Vuonna 1959 Yhdysvaltain vaunut päivitettiin M48A3-malliin, jossa oli dieselmoottori. 1970-luvun puolivälillä otettiin käyttöön M48A5-päivitys, jossa vaunuun lisättiin 105 mm /51 M68-tykki (Royal Ordnance L7).
M48:t taistelivat Vietnamissa merijalkaväen kalustona vuodesta 1965. Pakistan käytti vaunuja vuonna 1965 Intian kanssa käymässään sodassa vaihtelevin tuloksin tämän M4 Shermaneita ja Centurioneita sekä Israel vuoden 1967 kuuden päivän sodassa Egyptin T-54:ia ja T-34:ia vastaan. Länsirannalla Israelin M4:t voittivat ilmaherruuden ansiosta Jordanian M48:t, joita Israel sai sotasaaliiksi noin sata.
Aiheesta muualla

Wikimedia Commonsissa on kuvia tai muita tiedostoja aiheesta .
Marc Denis

| Marc Denis |
| --- | --- |

Henkilötiedot
Syntynyt: 1. elokuuta 1977 (ikä 47) Montreal, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  88 kg
Pelaajaura
Pääsarjaura:  1996–2009
Seurat:  Colorado Avalanche (NHL),   Columbus Blue Jackets (NHL),   Tampa Bay Lightning (NHL),   Norfolk Admirals (AHL),   Hamilton Bulldogs (AHL),   Montreal Canadiens (NHL)
NHL-varaus:  25. varaus, 1995 Colorado Avalanche
Marc Denis (s. 1. elokuuta 1977 Montreal, Kanada) on entinen kanadalainen jääkiekkomaalivahti. Hän on voittanut urallaan kertaalleen maailmanmestaruuden.
Ura > Seurajoukkueissa

Colorado Avalanche varasi Denisin numerolla 25 vuoden 1995 varaustilaisuudessa. Denis oli nuorena erittäin lupaava maalivahti. Hän pelasi QMJHL-juniorisarjassa kaudet 1994–1997. Viimeisenä kautenaan Chicoutimi Saguenéensissa Denis valittiin koko Kanadan tärkeimpien juniorisarjojen Canadian Hockey Leaguen parhaaksi maalivahdiksi.
Denis siirtyi Coloradon organisaatioon jo keväällä 1997 juniorisarjojen loputtua ja pelasi yhden NHL-ottelunkin kaudella 1996–1997. Seuraavat kaksi kautta hän kuitenkin pelasi vielä pääasiassa farmissa AHL:n Hershey Bearsissa. Kaudella 1999–2000 Denis nousi Patrick Royn kakkosmaalivahdiksi. Seuraavana kesänä Colorado kauppasi maalivahtinsa kuitenkin Columbus Blue Jacketsiin, josta sai vastineeksi varausoikeuden.
Kahdella ensimmäisellä kaudella Columbuksessa Ron Tugnutt ja Denis jakoivat peliajan melko tasan, mutta vuodesta 2002 vuoteen 2006 Denis oli Columbuksen ykkösmaalivahti. Kaudella 2002–2003 hän teki NHL-ennätyksen pelattujen minuuttien määrässä. Denis torjui kauden aikana 77 ottelussa ja pelasi yhteensä 4 511 minuuttia. Tampa Bay Lightningiin Denis siirtyi kesällä 2006. Tampa antoi vaihdossa Denis'stä maalivahti Fredrik Norrenan ja hyökkääjä Fredrik Modinin. Pian vaihtokaupan jälkeen Tampa Bay ja Denis allekirjoittivat kolmevuotisen sopimuksen. Tampassa Denis ei kuitenkaan onnistunut ja toisella kaudellaan 2007–2008 hänet tiputettiin heikon alkukauden jälkeen farmiin Norfolk Admiralsiin. Kesällä 2008 Tampa Bay osti ulos Denisin sopimuksen.
Denis teki kaudeksi 2008–2009 sopimuksen Montreal Canadiensin kanssa. Hän pelasi kauden aikana vain yhden NHL-ottelun. Pääosan kaudesta Denis pelasi AHL:n Hamilton Bulldogsissa (runkosarjassa 46 ja pudotuspeleissä kuusi ottelua). Hän lopetti uransa tähän kauteen.
Kaudella 2010–2011 Denis toimi vuosilta 1994–1997 tutun QMJHL-joukkue Chicoutimi Saguenéensin maalivahtivalmentajana.
Ura > Maajoukkueessa

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2004 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Yhdysvallat 1996 | jääkiekko |  |
|  Kultaa | Tšekki 1997 | jääkiekko |  |
Denis voitti kahdesti nuorten maailmanmestaruuden. Vuonna 1996 Denis oli José Théodore kakkosmaalivahtina, mutta vuonna 1997 hän oli Kanadan ykkösmaalivahti. Hänet valittiin vuonna 1997 MM-turnauksen parhaaksi maalivahdiksi.
Denis on edustanut Kanadaa kaksi kertaa myös MM-kilpailuissa. Tšekissä 2004 Denis ei pelannut yhtään ottelua, mutta Kanada voitti maailmanmestaruuden. Latviassa 2006 Denis oli Kanadan maalilla viidessä ottelussa.
Marian kieli

| Maria |
| --- | --- |
Muu nimi:  madiya
Tiedot
Alue:  Intia
Puhujia:  165 000
Kirjaimisto:  devanagari
Kielitieteellinen luokitus
Kielikunta:  dravidakielet
ISO 639-3:  mrr
 Ohje 
Maria eli madiya on Intiassa Maharashtran ja Chhattisgarhin osavaltioissa puhuttu dravidakieli. Se luokitellaan gondi-kielten ryhmään ja on läheistä sukua muun muassa gondille, dandami marialle, koyalle ja murialle.
Mariaa puhui vuonna 2000 äidinkielenään 165 000 ihmistä.
Marian kansakoulu

Marian kansakoulu
Marian kansakoulu oli koulu Pietarsaaressa. Nykyään rakennuksessa toimii Marjalan päiväkoti. Vuonna 1873 Otto A. Malm lahjoitti määrärahan koulurakennuksen rakentamiseksi. Koulu nimettiin Marian kansakouluksi Otto Malmin vaimon Maria Sophia Malmin mukaan, joka sai surmansa höyrylaiva Österbottenin tuhossa. Rakennuksen suunnitteli lääninarkkitehti Theodor Setterberg. Rakennuksessa oli tilat kolmelle luokkahuoneelle, juhla- ja voimistelusalille, veistosalille, kalusto- ja varastohuoneelle ja vahtimestarin asunnolle
Oppilasmäärän kasvun vuoksi vuonna 1892 lääninarkkitehti Väinö Reinius sai tehtäväkseen laatia kouluun laajennuspiirrustuksen. Molempiin päätyihin rakennettiin siipirakennukset.
Luettelo ammattilaisnyrkkeilyn hallitsevista maailmanmestareista

Tämä on luettelo nyrkkeilyn neljän suurimman ja arvostetuimman ammattilaisliiton tunnustamista tämänhetkisistä maailmanmestareista.
Taustaa

WBA, WBC, IBF ja WBO ovat neljä suurinta maailmanlaajuista ja yleisesti tunnustettua ammattilaisnyrkkeilyjärjestöä.
Vuonna 1921 perustettu WBA-liitto laskee nyrkkeilijän "kiistattomaksi mestariksi" (engl. undisputed), mikäli tällä on hallussaan kahden suuren liiton tunnustama maailmanmestaruus.
WBC-liitolla on normaalien mestaruusotteluiden lisäksi käytäntö, jolla ottelija voidaan julistaa "emeritusmestariksi". Ko. titteli on elinikäinen ja sen voi saada liiton johtokunnan kahden kolmasosan enemmistöpäätöksellä. WBC:n emeritusmestareita ovat Lennox Lewis, Vitali Klytško, Tony Bellew, Roy Jones Jr, Bernard Hopkins (kunniatohtori mestari), Mikkel Kessler, Sergio Gabriel Martínez, Floyd Mayweather Jr (supreme-mestari), Kostya Tszyu, Manny Pacquiao, Danny García, Érik Morales, Mikey García, Toshiaki Nishioka, Vic Darchinyan ja Édgar Sosa.
WBO-liitto on varsinaisten mestaruuksien lisäksi myöntänyt "supermestari"-tittelin seuraaville ottelijoille: Volodymyr Klytško, Anthony Joshua, Marco Huck, Oleksandr Usyk, Sergei Kovaljov, Bernard Hopkins, Joe Calzaghe, Kelly Pavlik, Jermain Taylor, Saúl Álvarez, Óscar De La Hoya, Timothy Bradley Jr, Manny Pacquiao, Terence Crawford, Juan Manuel Márquez, Vasiliy Lomatšenko, Juan Díaz, Marco Antonio Barrera, Fernando Montiel, Jorge Arce, Omar Andrés Narváez, Kosei Tanaka, Donnie Nietes ja Iván Calderón. Joulukuun 8. päivänä 2012 Juan Manuel Márquez on nimetty "Vuosikymmenen ottelijaksi", joka on WBO:n erityinen vyö, kun pelaajan Manny Pacquiao KO kuuden kierrosta. Tammikuussa 2018 Miguel Cotto sai WBO: n Diamond-hihnan.selvennä
The Ring ei ole nyrkkeilyjärjestö, vaan arvostettu nyrkkeilylehti, joka on pitänyt vuodesta 1933 lähtien omaa listaansa maailmanmestareista. Vuonna 2002 The Ring loi oman puolueettoman maailmanmestaruusjärjestelmänsä. Lehti laskee mestariksi ottelijan, joka voittaa hallitsevan mestarin tai joka voittaa ykkös- ja kakkoshaastajan. Toisin kuin nyrkkeilyliitot, The Ring ei ota ottelijoilta mestaruuksia pois elleivät nämä häviä mestaruusottelua, lopeta uraansa tai vaihda painoluokkaa.
Hallitsevat maailmanmestarit

(päivitetty 3. syyskuuta 2022)
| Painoluokka | WBA | WBC | IBF | WBO | The Ring |
| --- | --- | --- | --- | --- | --- |
| Raskassarja, yli 90,7 kg |  Oleksandr Usyk (WBA:n supermestari) Daniel Dubois |  Oleksandr Usyk |  Oleksandr Usyk |  Oleksandr Usyk (WBO:n supermestari) |  Oleksandr Usyk |
| Alempi raskassarja 90,7 kg |  Arsen Goulamirian (WBA:n supermestari) |  Ilunga Junior Makabu |  Jai Opetaia |  Lawrence Okolie |  Jai Opetaia |
| Raskas keskisarja 79,4 kg |  Dmitrii Bivol (WBA:n supermestari) |  Artur Beterbiev |  Artur Beterbiev |  Artur Beterbiev | Avoin |
| Ylempi keskisarja 76,2 kg |  Saúl Álvarez (WBA:n supermestari) David Morrell |  Saúl Álvarez David Benavidez (tilapäinen) |  Saúl Álvarez |  Saúl Álvarez (WBO:n supermestari) |  Saúl Álvarez |
| Keskisarja 72,6 kg |  Gennadiy Golovkin (WBA:n supermestari) Erislandy Lara |  Jermall Charlo |  Gennadiy Golovkin |  Zhanibek Alimkhanuly | Avoin |
| Ylempi välisarja 69,9 kg |  Jermell Charlo (WBA:n supermestari) |  Jermell Charlo Sebastian Fundora (tilapäinen) |  Jermell Charlo |  Jermell Charlo (WBO:n supermestari) |  Jermell Charlo |
| Välisarja 66,7 kg |  Errol Spence Jr (WBA:n supermestari) Eimantas Stanionis |  Errol Spence Jr |  Errol Spence Jr |  Terence Crawford (WBO:n supermestari) | Avoin |
| Ylempi kevytsarja 63,5 kg |  Alberto Puello | Avoin | Avoin |  Josh Taylor (WBO:n supermestari) |  Josh Taylor |
| Kevytsarja 61,2 kg |  Devin Haney (WBA:n supermestari) Gervonta Davis |  Devin Haney |  Devin Haney |  Devin Haney |  Devin Haney |
| Ylempi höyhensarja 59,0 kg |  Héctor Luis García |  Shakur Stevenson |  Joe Cordina |  Shakur Stevenson (WBO:n supermestari) |  Shakur Stevenson |
| Höyhensarja 57,2 kg |  Leo Santa Cruz (WBA:n supermestari) Leigh Wood |  Rey Vargas |  Josh Warrington |  Emanuel Navarrete | Avoin |
| Ylempi kääpiösarja 55,3 kg |  Murodjon Akhmadaliev (WBA:n supermestari) |  Stephen Fulton |  Murodjon Akhmadaliev |  Stephen Fulton | Avoin |
| Kääpiösarja 53,5 kg |  Naoya Inoue (WBA:n supermestari) |  Naoya Inoue |  Naoya Inoue |  Paul Butler |  Naoya Inoue |
| Ylempi kärpässarja 52,2 kg |  Joshua Franco |  Juan Francisco Estrada (äänioikeus mestari) Jesse Rodríguez Franco |  Fernando Daniel Martínez |  Kazuto Ioka |  Juan Francisco Estrada |
| Kärpässarja 50,8 kg |  Artem Dalakian |  Julio César Martínez McWilliams Arroyo (tilapäinen) |  Sunny Edwards |  Junto Nakatani | Avoin |
| Alempi kärpässarja 49,0 kg |  Hiroto Kyoguchi (WBA:n supermestari) |  Kenshiro Teraji |  Sivenathi Nontshinga |  Jonathan González |  Hiroto Kyoguchi |
| Korsisarja 47,6 kg |  Thammanoon Niyomtrong (WBA:n supermestari) Erick Rosa |  Panya Pradabsri |  Daniel Valladares |  Masataka Taniguchi | Avoin |
Manuel Vicuña Larraín

Manuel Vicuña Larraín
Manuel Vicuña Larraín (20. huhtikuuta 1778 Santiago de Chile – 3. toukokuuta 1843) oli chileläinen roomalaiskatolinen arkkipiispa. Hänet vihittiin papiksi Santiago de Chilen hiippakuntaan vuonna 1803. Hänet nimitettiin Ceramuksen titulaaripiispaksi 15. joulukuuta ja Santiago de Chilen vihkipiispaksi 22. joulukuuta 1828. Hänet konsekroi piispaksi 21. maaliskuuta 1830 José Ignacio Cienfuegos Arteaga.
Vicuña Larraín sai 2. heinäkuuta 1832 nimityksen Santiago de Chilen piispaksi ja 21. toukokuuta 1840 sen ensimmäiseksi arkkipiispaksi, jonka virkaan hänet asetettiin 21. maaliskuuta 1841. Hän kuoli 65-vuotiaana virassa.
Marian Woronin

| Mitalit | Mitalit | Mitalit |  |
| --- | --- | --- | --- |
|  Marian Woronin |  Marian Woronin |  Marian Woronin |  |
Maa:   Puola
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Moskova 1980 | 4x100 m viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1978 | 4x100 m viesti |  |
|  Pronssia | Ateena 1982 | 100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Wien 1979 | 60 m |  |
|  Kultaa | Sindelfingen 1980 | 60 m |  |
|  Kultaa | Grenoble 1981 | 60 m |  |
|  Kultaa | Milano 1982 | 60 m |  |
|  Kultaa | Liévin 1987 | 60 m |  |
|  Pronssia | San Sebastián 1977 | 60 m |  |
Marian Jerzy Woronin (s. 13. elokuuta 1956 Grodzisk Mazowiecki, Puola) on entinen puolalainen pikajuoksija. Hän kilpaili enimmäkseen 100 metrin juoksussa.
Woronin edusti Puolaa kesäolympialaisissa 1980 Moskovassa ja saavutti olympiahopeaa 4 × 100 metrin viestijuoksussa joukkueessa, jonka muut jäsenet olivat Zenon Licznerski, Leszek Dunecki ja Krzysztof Zwolinski. Hän voitti 4 × 100 metrin viestijuoksussa Euroopan mestaruuden 1978 ja EM-pronssia 100 metrin juoksussa Ateenan EM-kisoissa 1982. Hänen ennätyksensä sadalla metrillä on vuonna 1984 juostu 10,00 s. Ennätysjuoksun tarkka aika oli 9,992 sekuntia. Woronin oli vuoteen 2010 saakka nopein sallituissa oloissa sähköajanotolla sata metriä juossut eurooppalaisperäinen valkoihoinen. Heinäkuussa 2010 ranskalainen Christophe Lemaitre juoksi ajan 9,98 s.
Sisäratojen EM-kilpailuissa Woronin voitti 60 metrillä Euroopan mestaruuden vuosina 1979, 1980, 1981, 1982 ja 1987 sekä pronssia vuonna 1977.
Power Rangers Ninja Stormin viholliset

Power Rangers Ninja Stormin viholliset olivat kuvitteellisia hahmoja vuoden 2003 Power Rangers -sarjassa Power Rangers Ninja Storm. Viholliset olivat avaruusolioita, joiden johtajana toimi paha ninjamestari Lothor.
Lothorin kenraalit > Zurgane

Zurgane oli Lothorin joukkojen ylin kenraali. Hän nautti kaiken tuhoamisesta Lothorin nimessä. Hän oli todellisuudessa pieni muurahaista muistuttanut olento, joka ohjasi suurempaa samurai-teemaista robottiasua. Hänen muurahaismuotoa ei koskaan televisiosarjassa nähty, mutta se kävi ilmi sarjasta tehdystä lelusarjasta.
Zurgane halveksi Thunder Rangereita, vaikka he olivatkin aluksi Lothorin puolella. Zurgane oli kateellinen heidän Lothorilta saamasta tunnustuksesta ja kunniasta, koska hän halusi saada sitä itse Lothorilta. Lothor ja muut hänen joukkoihinsa kuuluneet jäsenet pilkkasivat Zurganea usein, koska hänellä ei ollut asussaan suuta tai silmiä. Zurgane toimi myös Lothorin teknisenä neuvonantajana. Hän korjasi Lothorin aluksella koneita ja rakensi myös omia pahoja zordejaan, joilla hän taisteli itse rangereita vastaan. Hän käytti myös robottimaisia hirviöitä. Zurgane pystyi voimiensa avulla telesiirtymään, kohdistamaan energiaa ja vetämään miekkoja hartioiltaan.
Zurganen tuhousi myöhemmin Vexacus, joka oli toinen Lothorin kenraaleista. Vexacus halusi valtaa ja teki myöhemmin yhteistyötä Marahin ja Kaprin kanssa tuhotakseen myös Motodronen ja Shimazun. Zurgane oli huonossa kunnossa, kun rangerit olivat tuhonneet hänen viimeisen zordinsa. Vexacus käytti tilaisuuden hyväkseen ja hyökkäsi Zurganen kimppuun tuhoten hänet. Myöhemmin Zurgane palasi, kun Lothor avasi syvänteen. Pian Shanen kuitenkin tuhosi hänet uudestaan.
Äänenä toimi Peter Rowley.
Lothorin kenraalit > Choobo

Choobo oli Lothorin joukoissa palvellut luutnantti. Hän muistutti ylipainoista aasialaista miestä, joka oli pukeutunut vuorikiipeilyvälineisiin. Choobolla oli viikset ja hänellä oli vihreä matelijamainen nahka. Hän käytti aseenaan valko-punaraidallista pamppua ja hänellä oli hieman mammanpoikamainen persoonallisuus. Choobo pystyi tuomaan selkärepustaan energiapalloja, joihin hän vangitsi vihollisiaan. Hänen käyttämät hirviöt olivat yleensä eläinteemaisia. Choobo pystyi siirtämään vastustajiaan myös reppuunsa, joka toimi hänen omana tasku-ulottuvuutenaan. Hän pystyi itse ilmestymään sinne jättimäisenä päänä ja puhaltamaan myrkyllisiä kaasuja. Hänellä oli taito myös hallita ihmisiä kuin sätkynukkeja.
Choobo yleni kenraaliksi, kun hän onnistui vangitsemaan Thunder Rangerit ja sai heidät uudestaan Wind Rangereiden vihollisiksi. Hän epäonnistui rangereiden tuhoamisessa, sillä Thunder Rangerit ymmärsivät myöhemmin olleensa aivopestyjä. Sen jälkeen Lothor ajoi Choobon pois alukseltaan. Choobo vannoi kostavansa Thunder Rangereille ja otti aluksesta mukaansa yhden suurennuskäärön, joka antoi hänelle mahtavat voimat. Choobo tuhoutui taistelussa Thunderstorm Megazordia vastaan. Lothor kuitenkin pelasti hänet ja kutisti Marahille uudeksi lemmikiksi. Lothor palautti Choobon vahingossa myöhemmin oikean kokoiseksi.
Myöhemmin Shane tuhosi Choobon punaisena Battlized Rangerina. Ei ole kuitenkaan varmuutta tuhoutuiko Choobo kokonaan, sillä hänen nähtiin vain ottavan iskun Battlizerin lasersäteistä.
Äänenä toimi Bruce Hopkins.
Lothorin kenraalit > Motodrone

Motodrone oli alun perin Perry, moottoripyöristä paljon tietänyt asiantuntija, joka suunnitteli seuraavan sukupolven moottoripyörää. Hänen koejärjestelyissä sattui kuitenkin virhe ja hän muuttui sen seurauksena hyönteistä muistuttaneeksi kyborgiksi, Motodroneksi. Hunter onnistui tuhoamaan Motodronen ja vapauttamaan Perryn uudella Ninja Glider Cyclellään. Myöhemmin Lothor rakensi oman Motodronen ja siirsi siihen Kelzakin sielun.
Motodronella oli aseenaan kaksipuolinen sauva. Hän ajoi myös moottoripyörää ja käytti välillä yllään ruskeaa kaapua. Lothorin rakentamana Motodrone oli hänen uskollinen kätyrinsä. Myöhemmin Vexacus kuitenkin tuhosi hänet, kun hän oli menossa paljastamaan Vexacuksen petollisen juonen Lothorille. Myöhemmin Motodrone palasi vielä kerran, kun Lothor avasi syvänteen. Pian Shanen kuitenkin tuhosi hänet uudestaan.
Äänenä toimi Craig Parker.